CELEX: 62006TA0135
Language: bg
Date: 2010-09-29 00:00:00
Title: Дела T-135/06—T-138/06: Решение на Общия съд от 29 септември 2010 г. — Al-Faqih и др./Съвет (Обща външна политика и политика на сигурност — Борба с тероризма — Ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните — Замразяване на средства — Основни права — Право на изслушване, право на ефективен съдебен контрол и неприкосновеност на собствеността)

4.12.2010   
            
            
               BG
            
            
               Официален вестник на Европейския съюз
            
            
               C 328/28
            
         Решение на Общия съд от 29 септември 2010 г. — Al-Faqih и др./Съвет
   (Дела T-135/06—T-138/06) (1)
   
   (Обща външна политика и политика на сигурност - Борба с тероризма - Ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните - Замразяване на средства - Основни права - Право на изслушване, право на ефективен съдебен контрол и неприкосновеност на собствеността)
   2010/C 328/46
   Език на производството: английски
   
      Страни
   
   
      Жалбоподатели: Al-Bashir Mohammed Al-Faqih (Бирмингам, Обединеното кралство), Sanabel Relief Agency Ltd (Бирмингам), Ghunia Abdrabbah (Бирмингам) и Taher Nasuf (Манчестър, Обединеното кралство) (представители: първоначално N. Garcia-Lora, solicitor, и S. Cox, barrister, впоследствие N. Garcia-Lora и E. Grieves, barrister)
   
      Ответник: Съвет на Европейския съюз (представители: M. Bishop и E. Finnegan)
   
      Страни, встъпили в подкрепа на ответника: Европейска комисия (представители: първоначално P. J. Kuijper, впоследствие C. O’Reilly и J. Aquilina, впоследствие E. Paasivirta и P. Aalto, и накрая E. Paasivirta и M. Konstantinidis) и Обединено кралство Великобритания и Северна Ирландия (представители: C. Gibbs, Z. Bryanston-Cross и S. Ossowski, подпомагани от A. Dashwood, barrister)
   
      Предмет
   
   Искане за отмяна на член 2 от Регламент (ЕО) № 881/2002 на Съвета от 27 май 2002 година за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан (ОВ L 139, стр. 9; Специално издание на български език, 2007 г., глава 18, том 1, стр. 189), изменен за шестдесет и трети път с Регламент (ЕО) № 246/2006 на Комисията от 10 февруари 2006 година (OB L 40, стр. 13, Специално издание на български език; 2007 г., глава 18, том 4, стр. 182), с който имената на жалбоподателите са включени в приложение I към Регламент № 881/2002
   
      Диспозитив
   
   
               1.
            
            
               Съединява дела Т-135/06—Т-138/06 за целите на съдебното решение.
            
         
               2.
            
            
               Отменя член 2 от Регламент (ЕО) № 881/2002 на Съвета от 27 май 2002 година за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на средства и други финансови ресурси по отношение на талибаните в Афганистан, изменен за шестдесет и трети път с Регламент (ЕО) № 246/2006 на Комисията от 10 февруари 2006 година, доколкото се отнася до жалбоподателите г-н Al-Bashir Mohammed Al-Faqih, г-н Taher Nasuf, г-н Ghunia Abdrabbah и Sanabel Relief Agency Ltd.
            
         
               3.
            
            
               Осъжда Съвета на Европейския съюз да понесе, наред с направените от него съдебни разноски, и тези на жалбоподателите, както и да възстанови средствата, предварително отпуснати от касата на Обшия съд като правна помощ.
            
         
               4.
            
            
               Обединено кралство Великобритания и Северна Ирландия, както и Европейската комисия понасят направените от тях съдебни разноски.
            
         
      (1)  ОВ C 165, 15.7.2006 г.